Midori

ye un restolador o navegador web llixeru que'l so motor principal ta basáu en Webkit, (conocíu pola so eficacia nel navegador Safari de Mac OS X y Chrome de Google). Usa GTK como interfaz gráfica, polo que pue executase ensin problemes n'escritorios basaos nesti como GNOME, Xfce o LXDE. Tien posibilidá d'usar llingüetes o ventanes, xestor de sesión. Los favoritos guárdense en XBEL y el guetador ta basáu n'OpenSearch. Les aciciones de l menú son personalizables (dende la versión 0.4.0), tien sofitu d'estilos y scripts y ampliable per aciu scripts programaos en Lua (Pa lo que tien de tener  Vala 0.1 a lo menos instaláu).

El programa aínda ta nuna fase temprana de desenvolvimientu. Renderiza abondo bien les páxines, anque falla con dalgunos javascripts como'l de los mapes de google, anque yá soporta flash. Tien una opción que dexa identificase como otru navegador siendo estos  Firefox, Internet explorer, Safari y el navegador del  IPhone; esto ye útil yá que a la hora de navegar, dellos sitios nun lu identifiquen como un navegador soportáu, como'l casu de  Google + pese a que pue renderizar perfeutamente'l sitiu.
A partir de la versión 0.4.0 déxase atrás el sofitu pa equipos desaxeradamente antiguos y pal compilador  GCC 3.x .

 Carauterístiques 

 Completa integración con GTK+ 2.
 Motor de renderizáu Webkit.
 Xestión de llingüetes, ventanes y sesiones.
 Guetes web flexibles y personalizables.
 Sofitu pa scripts d'estilos.
 Cenciellu marcador de xestión.
 Interfaz d'usuariu personalizable y configurable.
 Estensiones escrites en C y Lua al traviés de Vala. 
 Menú contestual personalizable.
 Sofitu HTML5 en YouTube
 Sofitu pa Adobe Flash
 Sofitu pa  Oracle Java y  Openjdk nes sos versiones 6 y 7

Midori anguaño forma parte del entornu d'escritoriu llixeru Xfce, ta incluyíu nel so componente Goodies anque delles distribuciones Gnu/Linux como  Arch Linux nun lu amiesten al metapaquete.
El proyeutu LXDE encamienta esti navegador xunto con Chromium pa ser usáu nel escritoriu.

Ver tamién
 Softastur, comunidá de traductores de software llibre al asturianu
 GNU/Linux
 Firefox
 Konqueror
 Epiphany

 Referencies 

 Enllaces esternos 

 Web oficial del proyeutu

Categoría:Software llibre
Categoría:Restoladores web
Categoría:Software en llingua asturiana